Diari Oficial de la Generalitat Valenciana


Sumari del DOGV 2887, del 11-12-1996 (1996/903315)

RESOLUCIÓ de 22 de novembre de 1996, de la Universitat de València, per la qual es fa oferta pública d'una plaça de tècnic superior d'investigació d'aquest organisme, amb contracte laboral eventual. (Projecte: «Disseny de vacunes i procediments de vacunació contra la vibriosi produïda per Vibrio vulnificus biotip 2 en anguiles»).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/11/22/(1)/dof/vci/html**

### Dades del document

Número de DOGV
:   2887

Data del DOGV
:   11-12-1996

Secció del DOGV
:   I. DISPOSICIONS GENERALS

Número del document
:   1996/903315


Data del document
:   22-11-1996

Organisme emissor


Tipus de document
:   Resolució

Correcció d'errades

 Descriptors 

:   * assignació per estudis
    * concurs administratiu
    * suport econòmic
    * malaltia animal
    * universitat
    * concurs administratiu

RESOLUCIÓ de 22 de novembre de 1996, de la Universitat de València, per la qual es fa oferta pública d'una plaça de tècnic superior d'investigació d'aquest organisme, amb contracte laboral eventual. (Projecte: «Disseny de vacunes i procediments de vacunació contra la vibriosi produïda per Vibrio vulnificus biotip 2 en anguiles»).  
El Rectorat de la Universitat de València, fent ús de les atribucions que li confereix l'article 18 en relació amb l'article 3.e de la Llei de Reforma Universitària, fa oferta pública d'una plaça de tècnic superior d'investigació d'acord amb les bases següents:  
1. Denominació del lloc de treball: tècnic superior d'investigació  
2. Classificació del lloc de treball:  
Grup A   
Complement de destinació 17  
Complement específic E 024.   
3. Objecte i període: investigació en el projecte PETRI, sobre vacunes i procediments de vacunació contra la vibriosi produïda per Vibrio vulnificus biotip 2 en anguiles.  
La durada del contracte serà determinada per la durada del projecte i la disponibilitat de pressupost.  
4. Jornada de treball: 37,5 hores setmanals.  
5. Perfil de la plaça:  
- Elaborar vacunes (bacterines) i solucions d'immunoestimulants per a peixos  
- Obtenir anticossos policlonals en conills per desenvolupar l'ELISA.  
- Valorar l'estat sanitari dels peixos mitjançant diagnòstic i, si escau, aïllament i identificació d'agents etiològics.  
- Vacunar els peixos en planta pilot.  
- Controlar l'estat d'immunització mitjançant presa de mostres de sang i ronyó, i titulació d'anticossos amb ELISA.  
- Manejar les tècniques de cultiu de macròfags i de quantificació de fagocitosi opsònica i no opsònica.  
- Preparar mitjans generals, selectius, d'aïllament, d'identificació, de determinació de factors de virulència, etc., per a bacteris, en especial els del gènere Vibrio.   
6) Requisits dels aspirants:  
- Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.  
- Tenir complerts 18 anys el dia en què finalitze el termini de presentació de sol·licituds.  
- Llicenciat en Ciències Biològiques (branca fonamental).  
- Coneixements acreditats d'anglès de 4t curs de l'Escola Oficial d'Idiomes o titulació homologada.  
- No estar inhabilitat per a l'exercici de funcions públiques.  
- No haver estat separat mitjançant expedient disciplinari de qualsevol administració o treball públic.  
7. Mèrits preferents:  
- Experiència en gestió de projectes europees de I+D en una OTRI.  
- Coneixements de valencià.  
- Coneixements informàtics a nivell d'usuari en entorn Macintosh.  
- Formació complementària afí al perfil de la plaça.  
8) Sistema selectiu de la plaça:  
- Valoració del currículum dels aspirants (d'acord amb el barem que figura a l'annex II).  
- Entrevista amb el tribunal.  
9) Tribunal: El tribunal qualificador és el que figura a l'annex III d'aquesta convocatòria.  
Els membres del tribunal hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
El president podrà sol·licitar als membres del tribunal una declaració expressa de no trobar-se en les circumstàncies fixades als articles esmentats.  
El tribunal resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establerts.  
El procediment d'actuació del tribunal s'ajustarà a cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
10. Presentació d'instàncies: les instàncies, juntament amb el currículum, cal presentar-les al Registre de Gerència de la Universitat de València (carrer de l'Antiga Senda de Senent, 11, baixos), en el termini de 20 dies naturals a partir de l'endemà de la publicació d'aquesta resolució.   
Així mateix, cal presentar certificats compulsats de tots els requisits i mèrits que es fan constar al currículum.  
11. Sol·licituds: s'haurà d'utilitzar el model que figura a l'annex I d'aquesta convocatòria, que es podrà recollir al Servei d'Investigació de la Universitat de València (carrer de l'Antiga Senda de Senent, 11, 3ª planta).  
12. Norma final: aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, podran ser impugnats per les persones interessades en els casos i la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, podrà revisar les resolucions del tribunal, d'acord amb l'esmentada norma.   
València, 22 de novembre de 1996.- El vicerrector d'Organització Acadèmica: Francisco Montes Suay.  
ANNEX II  
Barem  
- Titulació acadèmica superior a la necessària per a accedir a la plaça: de 0 a 3 punts.  
- Experiència professional afí al perfil de la plaça: fins 1 punt per any treballat, amb un màxim de 5 punts.  
- Idiomes (anglès): de 0 a 2 punts.  
- Altres mèrits afins la plaça (publicacions, beques, cursos, programa de tercer cicle): de 0 a 4 punts.  
- Entrevista: de 0 a 2 punts. El nombre d'aspirants que hagen de passar a la fase d'entrevista es determinarà per criteri del tribunal que haurà de jutjar les sol·licituds presentades.  
ANNEX III  
Tribunal  
President: José Pedro Martínez García (director del Departament de Microbiologia i Ecologia)  
Vocals:  
- Carmen Amaro González (professora del Departament de Microbiologia i Ecologia i directora del projecte).  
- Fernando Sánchez Carmen (responsable de la Secció de Gestió d'Investigació)  
- Dos representants del Comitè d'Empresa, a proposta d'aquest òrgan.  
Secretària: Lucía Echevarría Gil, cap del Servei d'Investigació.  
Tribunal suplent  
President: Elena Alcaide Moreno (professora del Departament de Microbiologia i Ecologia).  
Vocals:  
- Consuelo Esteve Sánchez (Departament de Microbiologia i Ecologia)  
- Ana Cortés Herrero, directora de l'OTRI.  
- Dos representants del Comitè d'Empresa, a proposta d'aquest òrgan.  
Secretària: Inmaculada Santaemilia Alcácer (cap del Servei de Comptabilitat i Pressupostos).


Còpia Permalink ELI